中國有嘻哈

《中國有嘻哈》係一檔喺2017年播出、由愛奇藝製作嘅以嘻哈做主題嘅網絡綜藝節目。節目以三組製作人導師MC HotDog同張震嶽、潘瑋柏同吳亦凡評判參賽學員表演情況嘅形式開展，並攞到極大嘅關注度。最終，經過選手激烈比拼同製作人艱難選擇之後，中國有嘻哈第一季產生咗GAI同PG ONE兩位年度總冠軍。

喺受到輿論關注嘅同時，節目亦受到包括製作人水平、賽制同抄襲韓國綜藝《Show Me The Money》等方面嘅質疑。

爭議 
《中國有嘻哈》發布以嚟，畀好多說唱歌手嘅diss，網易雲音樂都收錄咗相當數量嘅中國有嘻哈diss歌曲，有人話「中國是有嘻哈，但絕對不在愛奇藝」。節目遭受到包括製作人水平、賽制等方面嘅質疑。

另外，《中國有嘻哈》亦陷入爭議，被指抄襲韓國綜藝《Show Me The Money》。

愛奇藝網絡節目
中國真人騷節目
中國電視音樂節目